Play No Games

«Play No Games», ամերիկացի ռեփեր Բիգ Շոնի երգը, որում իրենց մասնակցությունն ունեն նաև ամերիկացի երգիչներ Քրիս Բրաունը և Ty Dolla Sign-ը։ Այն թողարկվել է 2015 թվականի սեպտեմբերի 22-ին՝ որպես Բիգ Շոնի «Dark Sky Paradise» անվանումը կրող երրորդ ալբոմի հինգերորդ սինգլ։ Երգը գրվել է Բիգ Շոնի, Քրիս Բրաունի, Ty Dolla Sign-ի, Քեյ Ուեյնի և Ջեյ Ջոն Հենրիի կողմից։ Երգում օգտագործվել է հատված ամերիկյան Guy խմբի 1988 թվականին թողարկված «Piece Of My Love» երգի երաժշտությունից, որի արդյունքում այդ երգի հեղինակներ Թիմոթի Գեթլինի, Ջին Գրիֆինի, Աարոն Հոլի և Թեդի Ռայլիի անունները նույնպես նշվել են «Play No Games» երգի հեղինակների ցանկում։

Տեսահոլովակ 
Երգը տեսահոլովակը, որի ռեժիսորն է Մայք Կարսոնը, ներկայացվել է 2015 թվականի հունիսի 28-ին (մինչև երգի սինգլ թողարկվելը)։ Տեսահոլովակը ոգեշնչված է 1990-ականների ամերիկյան «Մարտին» սիթքոմից։ Տեսահոլովակի մի փոքր հատվածում նկարահանվել են ամերիկացի ռեփեր Ֆրենչ Մոնտանան և «Մարտին» հեռուստասերիալի դերասաններ Ռեջինալդ Բալարդն ու Թոմաս Միկալ Ֆորդը։ Երգիչ Ty Dolla Sign-ը չնայած չի մասնակցել հիմնական սյուժեի նկարահանմանը, սակայն առանձին նկարահանված տեսանյութով նա հայտնվում է տեսահոլովակի սկզբում։ «Մարտին» հեռուստասերիալի գլխավոր դերասան Մարտին Լոուրենսը նույնպես տեսահոլովակի նկարահանումներին չի մասնակցել, սակայն առանձին տեսանյութով հայտնվում է վերջում։

Հիթ շքերթներ

Ծանոթագրություններ

Արտաքին հղումներ 
 Երգի տեսահոլովակը ՅուԹյուբ վիդեոհոսթինգում
 Երգի տեքստը  MetroLyrics կայքում

2015 սինգլներ
Բիգ Շոնի երգեր
Քրիս Բրաունի երգեր
Ty Dolla Sign երգեր
2014 երգեր